Damiano Cunego

Damiano Cunego (s. 19. syyskuuta 1981 Verona) on italialainen ammattipyöräilijä. Lempinimellä Il Piccolo Principe (Pikku prinssi) kutsuttu Cunego tunnetaan ennen kaikkea mäkimiehenä, jonka ominaisuudet sopivat sekä pitkiin etappikilpailuihin että yhden päivän klassikoihin. Hän on parantanut myös aika-ajosuorituksiaan uran alkuaikoihin verrattuna. Saeco-tallissa ammattilaisuransa vuonna 2002 aloittanut Cunego voitti Italian ympäriajon vuonna 2004 ollessaan vain 22-vuotias. Tallin kapteeniksi oli etukäteen ajateltu kilpailun kaksinkertaista voittajaa Gilberto Simonia, mutta nuoren Cunegon nousu vanhan mestarin haastajaksi kiristi miesten välejä. Cunego voitti kauden aikana kaikkiaan 13 kilpailua, näiden joukossa Lombardian ympäriajo lokakuussa. Hän oli vuoden 2004 maailmanrankingin ykkönen kaikkien aikojen nuorimpana ajajana. Vuosina 2005–2014 Damiano Cunego ajoi Lampre- tallin väreissä. Hän sijoittui 2006 kolmanneksi Liège–Bastogne–Liège- klassikossa hävittyään loppukirissä Alejandro Valverdelle ja Paolo Bettinille. Samana vuonna Cunego voitti Ranskan ympäriajon nuorten kilpailun ohitettuaan viimeisessä aika-ajossa Markus Fothenin. Cunego sijoittui Fränk Schleckin jälkeen toiseksi legendaariseen L´Alpe D´Huez`n nousuun päättyneellä kilpailun 15. etapilla. Lisäksi Cunego oli kolmas 17. etapilla. Vuonna 2007 Cunego voitti Lombardian ympäriajon kukistettuaan loppukirissä irtiottokumppaninsa Riccardo Riccòn. Vuonna 2008 Cunego voitti Amstel Gold Racen noustuaan Caubergin mäen loppuosuudella ohi Fränk Schleckin. Maantiepyöräilyn maailmanmestaruuskilpailuissa hän sijoittui toiseksi maanmiehensä Alessandro Ballanin jälkeen. Kauden päätteeksi hän voitti kolmannen kerran Lombardian ympäriajon ajettuaan yksin kärjessä viimeiset 15 kilometriä. Cunego on edustanut Nippo - Vini Fantini -tallia kaudesta 2015. ==Saavutuksia== ;2002 :Giro d'Oro, voitto :Giro del Medio Brenta, voitto ;2003 :Tour of Qinghai Lake, kokonaiskilpailun ja etapin 7 voitto ;2004 :Italian ympäriajo, kokonaiskilpailun sekä etappien 2, 7, 16 ja 18 voitto :Lombardian ympäriajo, voitto :Giro del Trentino, kokonaiskilpailun sekä etappien 1 ja 2 voitto :Giro dell'Appennino, voitto :GP Industria & Artigianato, voitto :Giorni Marchigiana / Gp Fred Mengoni, voitto :GP Nobili Rubinetterie / Borgomanero, voitto :Maantieajon MM-kilpailu, yhdeksäs :Espanjan ympäriajo, kokonaiskilpailussa 16. ;2005 :Tour de Romandie, kokonaiskilpailussa toinen, etapin 3 voitto :GP Nobili Rubinetterie, voitto :Trofeo Melinda, voitto :Japan Cup, voitto :Italian ympäriajo, kokonaiskilpailussa 18. ;2006 :Giro del Trentino, kokonaiskilpailun ja etapin 2 voitto :Settimana Ciclistica Internazionale "Coppi e Bartali", kokonaiskilpailun ja etapin 3 voitto :Giro d'Oro, voitto :GP Industria & Artigianato, voitto :Liège–Bastogne–Liège, kolmas :Italian ympäriajo, kokonaiskilpailussa neljäs :Ranskan ympäriajo, kokonaiskilpailussa 12. ja nuorten kilpailun voitto ;2007 :Lombardian ympäriajo, voitto :Giro del Trentino, kokonaiskilpailun sekä etappien 1 ja 2 voitto :Saksan ympäriajo, etapin 4 voitto :GP Beghelli, voitto :Baskimaan ympäriajo, kokonaiskilpailussa neljäs :Italian ympäriajo, kokonaiskilpailussa viides :Sveitsin ympäriajo, kokonaiskilpailussa viides :Liège–Bastogne–Liège, seitsemäs ;2008 :Lombardian ympäriajo, voitto :Amstel Gold Race, voitto :Klasika Primavera, voitto :Japan Cup, voitto :Maantieajon MM-kilpailu, hopeaa :La Flèche Wallonne, kolmas :Baskimaan ympäriajo, kokonaiskilpailussa neljäs ja etapin 5 voitto :Sveitsin ympäriajo, kokonaiskilpailussa neljäs ;2009 :Settimana Ciclistica Internazionale "Coppi e Bartali", kokonaiskilpailun sekä etappien 2 ja 3 voitto :Espanjan ympäriajo, etappien 8 ja 14 voitto :La Flèche Wallonne, kolmas :Amstel Gold Race, viides :Baskimaan ympäriajo, kokonaiskilpailussa viides :Sveitsin ympäriajo, kokonaiskilpailussa kuudes :Liège–Bastogne–Liège, seitsemäs :Maantieajon MM-kilpailu, kahdeksas :Italian ympäriajo, kokonaiskilpailussa 19. ;2010 :Amstel Gold Race, kuudes :La Flèche Wallonne, viides :Italian ympäriajo, kokonaiskilpailussa 11. ;2011 :Giro di Sardegna, etapin 2 voitto :Giro dell'Appennino, voitto :Tour de Romandie, etapin 2 voitto :Sveitsin ympäriajo, kokonaiskilpailussa toinen :Ranskan ympäriajo, kokonaiskilpailussa kuudes ;2012 :Katalonian ympäriajo, kokonaiskilpailussa kuudes :Baskimaan ympäriajo, kokonaiskilpailussa neljäs :Giro del Trentino, kokonaiskilpailussa toinen, etapin 2 voitto :Italian ympäriajo, kokonaiskilpailussa kuudes ;2013 :Tirreno–Adriatico, mäkikirikilpailun voitto :Settimana Internazionale di Coppi e Bartali, 3. etapin voitto ;2014 :Italian ympäriajo, kokonaiskilpailussa 19. ;2017 :Tour of Qinghai Lake, 6. etapin voitto ==Lähteet== *Profiili www.cyclingarchives.com-sivustolla * Cunego trap- friis.dk-tietokannassa ===Viitteet=== ==Aiheesta muualla== * Virallinen kotisivu Luokka:Italialaiset maantiepyöräilijät Luokka:Giro-voittajat Luokka:Vuonna 1981 syntyneet Luokka:Elävät henkilöt